Malika Hachid

Malika Hachid (An haife ta a watan Maris 1954) masaniya ce a fannin ilimin kimiya na kayan tarihi  ta ƙasar Aljeriya kuma masaniyar tarihi, wacce ta shahara saboda bincikenta kan fasahar kogo a Aljeriya da aikinta kan prehistory na Berbers. Ta kasance Darakta na Cibiyar Nazarin Prehistoric, Anthropological da Historical Research (CNRPAH).

 Tarihin Rayuwa 
An haifi Hachid a Algiers a cikin watan Maris 1954.  A cikin shekarar 1974, ta ƙaura zuwa Aix-en-Provence don yin nazarin ilimin kimiya na tarihi kafin tarihi.  A cikin shekarar 1982, ta koma Aljeriya kuma ta fara aiki a matsayin darektar bincike a Cibiyar Nazarin Prehistoric, Anthropological and Historical Research (CNRPAH).  A cikin shekarar 1987, ta zama darekta na Tassili des Ajjer National Cultural Park.  Ta kasance memba mai kafa kuma mataimakiyar shugaban gidauniyar Sonatrach-Tassili. 

Binciken Hachid ya binciko tarihin farkon mutanen Berber, da kuma fasahar kogo da aka samu a Aljeriya. Musamman ta yi nazarin fasahar kogon da Henri Lhote ya gano a Tassili-n-ajjer, da kuma alaƙar da ke tsakanin Lhote da mai ba shi shawara Abbé Breuil.  A cikin shekarar 1998, Hachid ta sami damar tabbatar da cewa da yawa daga cikin ayyukan fasaha da Lhote ya kafa tafsirinsa masu kawo cece-kuce game da shafin na bogi ne, waɗanda 'yan Faransa na tawagarsa suka kirkiro.   Bayan buga littafin nata a shafin, mambobin kungiyar sun kara bayyana wa Hachid wasu jabun karya.  Hachid ta kuma yi magana game da ɓarnar da ba za a iya gyarawa ba da Lhote da tawagarsa suka yi ga fasahar, ta hanyar jika ayyukan da aka yi domin ɗaukar hotonsu, wanda ya haifar da raguwar kwarjinin launuka.  Hachid ta bayyana wasu daga cikin alkalumman a matsayin duka na Bahar Rum ne da kuma bakar fata na Afirka.   A cikin aikinta a kan tarihin  Berbers, Hachid ta yi jayayya cewa wayewar biyu, Capsian da Mechtoid, sun haɗu don samar da Berbers na farko 10-11,000 shekaru da suka wuce.  Ta yi imanin cewa asalin Berber ya samo asali ne a Arewacin Afirka. 

 Wallafe-wallafe 

 El-Hadjra el-Mektouba. Les pierres ecrites de l'Atlas saharien (1992). 
 Le Tassili des Ajjer. Aux Source de l'Afrique 50 siècles avant les pyramides (1998). 
 Les Premiers Berbères entre Méditerranée, Tassili et Nil, ed. Edisud (2001). 

 Manazarta 

Rukuni:Haihuwan 1954
Rukuni:Rayayyun mutane